# Billie Holiday

| Billie Holiday |
| --- |
| Billie Holiday, 1947. |
| Lični podaci |
| Ime po rođenju | Eleanor Gough McKay |
| Drugo ime | Lady Day, Queen of Song |
| Datum rođenja | 7. travnja 1915. |
| Mjesto rođenja | Philadelphia, Pennsylvania, SAD |
| Datum smrti | 17. srpnja 1959. New York |
| Zanimanje | jazz pjevačica, skladateljica |
| Muzički rad |
| Period aktivnosti | 1930-ih - 1959. |
| Žanr | Jazz, vokalni jazz, jazz blues, balade, swing |
| Instrument | vokal |
| Ostalo |
| Službene stranice | Službena stranica |

**Billie Holiday**, pravo ime - Eleanor Gough McKay (Philadelphia, 7.Aprila 1915. - New York, 17. Jula 1959.), poznata među jazz poklonicima kao **Lady Day**, predstavlja jednu od najznačajnijih jazz pevačica svih vremena uz Sarah Vaughan i Ellu Fitzgerald.

Svojim posebnim timbrom i sonornim, gotovo instrumentalnim, načinom pjevanja, afirmirala se između dva rata među vodeće interprete bluesa i kompozicija u stilu swinga. Snimila je film *"New Orleans"* i napisala autobiografiju *"Lady pjeva blues"*.

## **Biografija**

Pravim imenom **Eleanora Fagan Gough** odrastala je bez oca Clarenca (koji je bio jazz gitarist kod Fletchera Hendersona), uz majku i rodbinu, morala je rano početi raditi u javnoj kući kao čistačica pa i prostitutka. O njezinom djetinjstvu opširno govori njezina autobiografija *Lady sings the Blues* izdana 1956. godine. U New York se doselila negdje1930 g.
Njezin rad se uglavnom dijeli na dvije faze "ranu" i "zrelu" fazu.

### Rana faza

Prve nastupe imala je u Harlemu i uskoro ju "otkriva" glazbeni producent John Hammond u klubu Monette´s. S 18 godina ima prve zajedničke nastupe s Bennyjem Goodmanom i prvu snimku "My Mother´s Son-In-Law". Tako je počela graditi svoj glazbeni stil unutar jazza i bluesa. Kasnije je radila s Lesterom Youngom, Countom Basieom i Artiem Shawom. Bila je duboko pogođena rasnim konfliktima, netrpeljivošću i segregacijom koja ju je ponižavala i na pozornici. U tom razdoblju preobrazila se u "Lady Day", izlazeći na pozornicu s bijelom gardenijom u kosi.

### Zrela faza

Lady Day je gotovo cijeli svoj životni vijek provela ovisna o drogama, pušeći marihuanu od rane mladosti, opijanjima, ali ono što ju je potpuno uništilo je bio heroin. Uz to je imala sudske procese zbog nedopuštenog posjedovanja droge, a njezin privatni život bio je turbulentan kao i pjesme koje je pjevala. Ulazila je iz veze u vezu s vulgarnim muškarcima, a otvoreno se deklarirala kao biseksualka.

Jedino što je kontinuirano uzdizala bile su njezine pjesme, melankonične i erotične , strastvene ljubavne balade i gorke priče newyorškog Harlema. S druge strane bila je njezina urođena otmjenost i glamour. Dama tužnih očiju, sa svim svojim kontrastima bila je jedinstvena na jazz - blues sceni. Pjesme poput "God Bless the Child", Gershwinova "I Love You Porgy", "Fine and Mellow", "Strange Friut" su jazz klasici. Snimila je posljednju ploču u pratnji Raya Ellisa i njegovog orkestra u ožujku 1959. g. (s kojim je snimila i album *Lady in Satin*).

Nažalost njezina zvijezda prerano se ugasila u 44. godini, umrla je 17. srpnja 1959. g. (od ciroze jetre) u New Yorku gdje je i sahranjena.

## Harizma B. Holiday

Njezin utjecaj na glazbenike je bio neosporan, u prvom redu na Janis Joplin i Ninu Simone. Godine 1972. snimljen je biografski film "Lady Sings the Blues" s pjevačicom Dianom Ross. Film je bio nominiran za mnogobrojne nagrade, a Diana Ross je izdala istoimeni album sa soundtrackom.

U čast "kraljici bluesa" 1987. g. irski rock sastav U2 snimio je pjesmu i videospot "Angel of Harlem" (dvostruki album *Rattle and Hum*).

## Nagrade

Billie Holiday je 2000. primljena u Rock and Roll Hall of Fame.

## Diskografija

### Originalni albumi (LP)

* 1952 *Billie Holiday Sings*
* 1953*An Evening with Billie Holiday*
* 1954.: *Billie Holiday at Jazz at the Philharmonic* (live, 1945./46.)
* 1954.: *Billie Holiday*
* 1955.: *Music for Torching*
* 1956.: *Velvet Mood*
* 1956.: *Lady Sings the Blues*
* 1957.: *Body and Soul*
* 1957.: *Songs for Distingué Lovers*
* 1957.: *Ella Fitzgerald & Billie Holiday at Newport* (live)
* 1958.: *Stay with Me*
* 1958.: *All or Nothing at All*
* 1958.: *Lady in Satin*
* 1959.: *Last Recordings*
* 1961.: *The Essential Billie Holiday: Carnegie Hall Concert Recorded Live* (live 1957.)

### Singlovi

| Godina
 | Singl
 | Mjesto na ljestvici (SAD)
 |
| --- | --- | --- |
| Billboard (pop)
 | US R&B
 |
| 1934.
 | "Riffin' the Scotch"
 | 6
 |  |
| 1935.
 | "What a Little Moonlight Can Do"
 | 12
 |  |
| "Twenty-Four Hours A Day"
 | 6
 |  |
| "If You Were Mine"
 | 12
 |  |
| 1936.
 | "You Let Me Down"
 | 18
 |  |
| "These Foolish Things (Remind Me of You)"
 | 5
 |  |
| "It's Like Reaching for the Moon"
 | 17
 |  |
| "No Regrets "
 | 9
 |  |
| "Summertime"
 | 12
 |  |
| "A Fine Romance"
 | 9
 |  |
| "Let's Call a Heart a Heart"
 | 18
 |  |
| "The Way You Look Tonight"
 | 3
 |  |
| "Who Loves You "
 | 4
 |  |
| "That's Life, I Guess"
 | 20
 |  |
| "I Can't Give You Anything But Love (Dear)"
 | 5
 |  |
| 1937.
 | "Pennies from Heaven"
 | 3
 |  |
| "I've Got My Love to Keep Me Warm"
 | 4
 |  |
| "Please Keep Me in Your Dreams"
 | 13
 |  |
| "This Year's Kisses"
 | 8
 |  |
| "Carelessly"
 | 1
 |  |
| "How Could You"
 | 12
 |  |
| "Moanin' Low"
 | 11
 |  |
| "They Can't Take That Away From Me"
 | 12
 |  |
| "Mean to Me"
 | 7
 |  |
| "Easy Living"
 | 15
 |  |
| "Yours & Mine "
 | 16
 |  |
| "Me, Myself & I"
 | 11
 |  |
| "A Sailboat In The Moonlight"
 | 10
 |  |
| "Getting Some Fun Out of Life"
 | 10
 |  |
| "Trav'lin' All Alone"
 | 18
 |  |
| "Nice Work If You Can Get It"
 | 14
 |  |
| 1938.
 | "My Man"
 | 12
 |  |
| "You Go to My Head"
 | 20
 |  |
| "I'm Gonna Lock My Heart"
 | 2
 |  |
| 1939.
 | "Strange Fruit"
 | 16
 |  |
| 1941.
 | "God Bless the Child"
 | 25
 |  |
| 1942.
 | "Trav'lin' Light"
 | 23
 | 1
 |
| 1945.
 | "Lover Man (Oh, Where Can You Be?) "
 | 16
 | 5
 |

## Reference

## Vanjske veze

* (`en`) Službene stranice Arhivirano 2004-07-11 na Wayback Machine-u
* (`en`) Službena stranica na Sony BMG Arhivirano 2007-05-17 na Wayback Machine-u
* (`en`) Kratka priča o Billie Holiday
* (`en`) Biografija i uzorci pjesama Arhivirano 2008-04-09 na Wayback Machine-u, Pbs.org
* (`en`) "Twelve Essential Billie Holiday Recordings" Arhivirano 2008-06-28 na Wayback Machine-u, Stuart Nicholson, Jazz.com